న్యూదిల్లీ: భోపాల్‌ లోక్‌సభ భాజపా అభ్యర్థి ప్రజ్ఞాసింగ్ ఠాకూర్‌ మౌనవ్రతం చేస్తున్నట్లు ప్రకటించారు. ఆదివారం ఏడో దశ ఎన్నికలు ముగిసిన విషయం తెలిసిందే. ఇక ఫలితాలే తరువాయి.. దీంతో మే 23 వరకు తాను మౌనవ్రతం చేస్తానని చెప్పారు. ''ఎన్నికల ప్రక్రియ ముగిసింది. ఇప్పుడు చింతన, మననం చేసుకోవాల్సిన సమయం వచ్చింది. నా మాటలు ఎవరి మనో భావాలనైనా దెబ్బతీసి ఉంటే నేను వారికి క్షమాపణలు చెబుతున్నాను. నేను నేటి నుంచి మూడు రోజుల పాటు మౌనం వ్రతం చేస్తున్నాను'' అని ట్విటర్‌లో ప్రకటించారు. గురువారం ఆమె తిరిగి మాట్లాడనున్నారు. ఆ రోజున సార్వత్రిక ఎన్నికల ఫలితాలు వెల్లడి కానున్న విషయం తెలిసిందే.
కాగా, జాతిపిత మహాత్మా గాంధీని చంపిన నాథూరాం గాడ్సేను దేశభక్తుడిగా అభివర్ణిస్తూ ఇటీవల ప్రజ్ఞాసింగ్ ఠాకూర్‌ చేసిన వ్యాఖ్యలు వివాదాస్పదమయ్యాయి. ''నాథూరాం గాడ్సే గొప్ప దేశ భక్తుడు. అతన్ని ఉగ్రవాది అనేవాళ్లు పునరాలోచించుకోవాలి. ప్రస్తుతం కొనసాగుతున్న ఎన్నికల్లో అలాంటివారికి దీటైన జవాబు ఇవ్వాలి'' అని వ్యాఖ్యానించారు. అనంతరం ప్రతిపక్షాలు తీవ్ర విమర్శలు చేసిన నేపథ్యంలో ఆమె తిరిగి తన స్పందన కూడా తెలిపారు. గాడ్సే గురించి చేసిన వ్యాఖ్యలు పూర్తిగా తన వ్యక్తిగతమని, ఇతరుల మనోభావాలను దెబ్బతీయాలనే ఉద్దేశం లేదని అన్నారు. తన వ్యాఖ్యలతో ఎవరి మనోభావాలైనా దెబ్బతింటే క్షమించాలని ఇప్పటికే కోరారు.
nyoodillee: bhopalle lokesabha bhajapa abhyarthi pragnasing taakuur mounavratam chestunnatlu prakatinchaaru. aadivaaram edo dasha ennikalu mugisina vishayam telisinde. ika phalitaale taruvai.. deentho mee 23 varaku taanu mounavratam chestaanani cheppaaru. ''ennikala prakriya mugisindi. ippudu chintana, mananam chesukovalsina samayam vachindi. naa maatalu evari mano bhavalanaina debbateesi unte nenu vaariki kshamaapanalu chebutunnaanu. nenu neti nunchi moodu rojula paatu mounam vratam chestunnanu'' ani twiterlo prakatinchaaru. guruvaram aame tirigi matladanunnaru. aa rojuna saarvatrika ennikala phalitaalu velladi kaanunna vishayam telisinde.
kaga, jaatipita mahatma gaandheeni champina nathuram gaadsenu deshabhaktudigaa abhivarnistuu iteevala pragnasing taakuur chesina vyaakhyalu vivaadaaspadamayyaayi. ''nathuram gadse goppa desha bhaktudu. atanni ugravaadi anevallu punaralochinchukovali. prastutam konasaagutunna ennikallo alaantivaariki deetaina jawabu ivvali'' ani vyaakhyaaninchaaru. anantaram pratipakshaalu teevra vimarsalu chesina nepathyamlo aame tirigi tana spandana kuudaa telipaaru. gadse gurinchi chesina vyaakhyalu puurtigaa tana vyaktigatamani, itarula manobhaavaalanu debbateeyaalane uddesam ledani annaru. tana vyaakhyalatho evari manobhavalaina debbatinte kshaminchaalani ippatike koraru.